TQM บวกแรง4% ทำนิวไฮต่อเนื่อง! โบรกฯเชียร์ซื้อพื้นฐานแก่ง-กำไรโตเด่นเคาะเป้า  90 บ.
TQM บวกแรง4% ทำนิวไฮต่อเนื่อง! โบรกฯเชียร์ซื้อพื้นฐานแก่ง-กำไรโตเด่นเคาะเป้า  90 บ.
TQM บวกแรง4% ทำนิวไฮต่อเนื่อง! โบรกฯเชียร์ซื้อพื้นฐานแก่ง-กำไรโตเด่นเคาะเป้า  90 บ.
5 ก.พ. 2563

ผู้สื่อข่าวรายงานว่า บริษัท ทีคิวเอ็ม คอร์ปอเรชั่น จำกัด (มหาชน) หรือ TQM ณ เวลา 10.30 น. อยู่ที่ระดับ 82.25 บาท บวก 3.25 บาท หรือ 4.11%  ด้วยมูลค่าซื้อขาย 88.79 ล้านบาท ราคาหุ้นทุบสถิติสูงสุดใหม่ต่อเนื่องนับตั้งแต่เข้าตลาดฯเมื่อวันที่  20ธ.ค.61

บล.เคทีบี (ประเทศไทย) ระบุในบทวิเคราะห์วันนี้(5ก.พ.63) ว่า บริษัท ทีคิวเอ็ม คอร์ปอเรชั่น จำกัด (มหาชน) หรือ TQM แม้ปัจจุบันราคาหุ้นทำสถิติสูงสุดใหม่ก็ตาม แต่กำไรเติบโตในอัตราที่สูงต่อเนื่องเช่นกัน เหตุผลที่แนะนำซื้อคือ 1) เป็นหุ้นที่อยู่ใน MSCI Global Small Cap. และเป็น Insurance Broker ที่มีอัตราการเติบโตสูงสุดในกลุ่มธุรกิจนายหน้าประกันภัยของไทย นอกจากนี้ยังอยู่ในธุรกิจที่มีความเสี่ยงต่ำ
2) กำไรสุทธิเติบโตต่อเนื่องตลอดช่วง 3 ปีที่ผ่านมา อีกทั้งยังเติบโตในอัตราสูงไม่ต่ำกว่า 30% ต่อปี 3) การผนึกเป็นพันธมิตรร่วมกันกับแบงก์ออมสิน อาคเนย์ประกันภัย จะเป็น “ผลประโยชน์” ในแบบ วิน-วิน ที่ต้องร่วมต่อยอดธุรกิจไปด้วยกันราคาไม่แพง หากประเมินจาก PE ปัจจุบันเทรดที่ 35 เท่า คิดเป็น PEG อยู่ที่ 0.8 เท่า และ ROE ที่ 32% (ซื้อ, เป้าเชิงกลยุทธ์ 90 บาท)